Diari Oficial de la Generalitat Valenciana


Sumari del DOGV 2868, del 13-11-1996 (1996/839904)

ORDRE de 4 de setembre de 1996, de la Conselleria de Cultura, Educació i Ciència, per la qual es modifica l'autorització del centre britànic Newton College d'Elx (Alacant).
----------------------------------------------------------------------------------------------------------------------------------------------------------------------------

### Dades del document

Número de DOGV
:   2868

Data del DOGV
:   13-11-1996

Secció del DOGV
:   ALTRES DISPOSICIONS

Número del document
:   1996/839904


Data del document
:   04-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 de setembre de 1996, de la Conselleria de Cultura, Educació i Ciència, per la qual es modifica l'autorització del centre britànic Newton College d'Elx (Alacant).   
L'expedient ha sigut incoat pel representant de la titularitat del centre privat britànic Newton College d'Elx (Alacant), en sol·licitud de modificació de l'autorització per ampliació dels ensenyaments i capacitat total del centre.  
L'Ordre de 20 de desembre de 1993, de la Conselleria d'Educació i Ciència (DOGV de 26 de gener de 1994) i Correcció d'errades (DOGV de 22 de novembre de 1994) va autoritzar el centre per a impartir ensenyaments d'acord amb el sistema educatiu britànic a alumnat espanyol i estranger en els nivells de Nursery, Reception i Primary fins Year 6 (six) amb un total de 9 unitats.  
La representació diplomàtica britànica acreditada en Espanya ha expedit certificació on consta que el centre compleix amb els requisits de l'article 14 del Reial Decret 806/1993, per a una autorització plena en els ensenyaments d'alumnes des de Nursery (3 anys d'edat) fins Year 6 (11 anys d'edat) del currículum nacional d'Anglaterra i País de Gales amb una capacitat per a 400 alumnes, i que se li pot concedir una autorització temporal per a fins 150 llocs escolars des del curs Year 7 (12 anys d'edat) fins el curs Year 9 (14 anys d'edat) del currículum nacional d'Anglaterra i País de Gales.  
Vist els informes obrants en l'expedient.  
Atesos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 806/1993, de 28 de maig, sobre règim de centres estrangers en Espanya.  
Fent ús de les atribucions que em confereix l'article 35 de la Llei de Govern Valencià,   
Ordene  
Primer  
Modificar l'autorització per ampliació de ensenyaments i la de la capacitat total del següent centre, en el termes que s'especifiquen:  
Centre: Newton College.  
Codi: 39365910.  
Titular: Newton College, SL.  
Domicili: camí vell d'Elx-Alacant, km 3.  
Localitat: Elx.  
Província: Alacant.  
Alumnat autoritzat: espanyol i estranger.  
Ensenyaments i capacitat de llocs escolars que s'autoritzen: amb caràcter temporal des del curs de Year 7 (12 anys d'edat) fins el curs de Year 9 (14 anys d'edat) del currículum nacional d'Anglaterra i País de Gales fins un total de 150 alumnes. Aquesta autorització temporal tindrà vigència fins el 31 de desembre de 1997; transcorreguda aquesta data, l'autorització dependrà d'una inspecció addicional.  
Capacitat total de llocs escolars resultant: 550 (400 + 150)  
Segon  
El centre haurà d'impartir el currículum de llengua i cultura espanyoles, això com llengua pròpia de la Comunitat Valenciana, establerts per l'administració educativa, d'acord amb l'article 11 i la Disposició Transitòria segona del Reial Decret 806/1993.  
Tercer  
El reconeixement dels estudis cursats s'ajustarà a allò disposat en la normativa reguladora de l'homologació i convalidació de títols i estudis estrangers d'educació no universitària, d'acord amb el que disposa l'article 8 del Reial Decret 806/1993.  
Disposició addicional  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 4 de setembre de 1996  
La consellera de Cultura, Educació i Ciència  
MARCELA MIRó PÉREZ